cyanic-selkie/wikianc huggingface dataset:
ฟูกูชิมะ 50
มีคนงานมากกว่า 20 คนได้รับบาดเจ็บจนถึงวันที่ 18 มีนาคม รวมไปถึงคนงานที่ได้รับกัมมันตภาพรังสีเมื่อคนงานพยายามที่จะระบายไอน้ำจากวาล์วของอาคารคลุมเตาปฏิกรณ์ ส่วนคนงานอีก 3 คนได้รับปริมาณรังสีสูงกว่า 100 มิลลิซีเวิร์ต 2 คนในจำนวนนี้ถูกส่งตัวไปยังโรงพยาบาลเนื่องจากรังสีบีตาทำให้ผิวไหม้เมื่อวันที่ 24 มีนาคม
คนงานและอาสาสมัครถูกจัดให้ทำภารกิจเพื่อรักษาเครื่องปฏิกรณ์ให้เสถียร กิจกรรมของพวกเขารวมไปถึงการประเมินความเสียหายและระดับกัมมันตรังสีซึ่งเกิดจากแรงระเบิด การทำให้เครื่องปฏิกรณ์ที่ติดขัดมีอุณหภูมิเย็นลงด้วยน้ำทะเลและป้องกันความเสี่ยงที่จะเกิดเพลิงไหม้ คนงานเหล่านี้ยังคงทำงานอยู่ในพื้นที่แม้ว่าจะมีความเสี่ยงจากการถูกพิษกัมมันตรังสี ระดับของกัมมันตรังสีในพื้นที่สูงกว่าในพื้นที่กีดกัน 20 กิโลเมตร และสื่อได้รายงานว่าความร้ายแรงของเหตุการณ์นี้อาจเป็นอันตรายอย่างร้ายแรงต่อสุขภาพในอนาคตของพวกเขา รวมทั้งผลกระทบที่อาจถึงตายของคนงานเหล่านี้ เมื่อวันที่ 18 มีนาคม นายกรัฐมนตรี นาโอโตะ คัง กล่าวว่าคนงานเหล่านี้ "พร้อมที่จะตาย"
สภาพกัมมันตรังสี
ขีดจำกัดของปริมาณรังสีของผู้ที่ทำงานเกี่ยวข้องกับนิวเคลียร์ระหว่างประเทศอยู่ที่ 20 มิลลิซีเวิร์ตต่อปี โดยเฉลี่ยมากกว่าห้าปี โดยมีขีดจำกัดอยู่ที่ 50 มิลลิซีเวิร์ตในปีใดปีหนึ่ง อย่างไรก็ตาม สำหรับคนงานซึ่งกำลังปฏิบัติหน้าที่ฉุกเฉินตามแนวปฏิบัติของสำนักงานปกป้องสิ่งแวดล้อมสหรัฐ (EPA) นั้นมีขีดจำกัดอยู่ที่ 100 มิลลิซีเวิร์ตเมื่อ "กำลังปกป้องทรัพย์สินที่มีค่า" และ 250 มิลลิซีเวิร์ตเมื่อกิจกรรมนั้นเกี่ยวข้องกับ "การช่วยชีวิตหรือการปกป้องประชากรขนาดใหญ่"
ก่อนหน้าที่จะเกิดอุบัติเหตุ ปริมาณจำกัดที่ได้รับอนุญาตสำหรับคนงานนิวเคลียร์ญี่ปุ่นอยู่ที่ 100 มิลลิซีเวิร์ตต่อปี แต่หลังจากวันที่ 15 มีนาคม พ.ศ. 2554 กระทรวงสาธารณสุขและแรงงานญี่ปุ่นได้อนุญาตขีดจำกัดที่ 250 มิลลิซีเวิร์ต จากสถานการณ์ที่เกิดขึ้นที่โรงไฟฟ้านิวเคลียร์ฟูกูชิมะแห่งที่หนึ่ง
ตามข้อมูลของเดอะการ์เดียน คนงานฟูกูชิมะจำเป็นจะต้องระมัดระวังเกี่ยวกับการเพิ่มขึ้นเฉียบพลันของกัมมันตรังสี ซึ่งไม่สามารถคาดการณ์ได้ อันตรายนี้ทำให้ต้องมีการอพยพคนงานเป็นการชั่วคราวเมื่อเช้าวันที่ 15 มีนาคม พ.ศ. 2554 เมื่อปริมาณกัมมันตรังสีซึ่งตรวจวัดได้ที่ฟุกุชิมะเพิ่มขึ้นเป็นอย่างน้อย 1000 มิลลิซีเวิร์ต/ชั่วโมง ซึ่งเป็นกัมมันตรังสีระดับสูงสุดที่ตรวจวัดได้หลังจากที่เกิดอุบัติเหตุขึ้น
คนงานสวมชุดและหน้ากากป้องกันสารเคมี ถือเครื่องวัดสารกัมมันตรังสีซึ่งจะเตือนที่ 80 มิลลิซีเวิร์ต คนงานแต่ละคนจะต้องหยุดทำงานเมื่อเครื่องวัดดังกล่าวเตือน ตามข้อมูลของบริษัทผลิตไฟฟ้าโตเกียว มีคนงาน 7 คนที่ได้รับปริมาณรังสีเกินขีดจำกัด 100 มิลลิซีเวิร์ตในช่วงเช้าของวันที่ 20 มีนาคม ซึ่งทั้งหมดเป็นคนงานของบริษัทผลิตไฟฟ้าโตเกียว
การระเบิด
กลุ่มคนงานฟูกูชิมะ 50 ปรากฏตัวขึ้นเมื่อเกิดระเบิดและเพลิงไหม้ที่เครื่องปฏิกรณ์หน่วยที่ 4 มีข้อสงสัยเกิดขึ้นเกี่ยวกับขอบเขตกัมมันตรังสีที่ถูกปลดปล่อยออกมาในเหตุการณ์ดังกล่าว โดยที่รัฐบาลญี่ปุ่นค่อนข้างที่จะปิดปากเงียบเกี่ยวกับสถานการณ์ เนื่องจากเกรงว่าอาจจะก่อให้เกิดความตกใจกลัว ขณะที่บางคนเสนอว่ารัฐบาลอาจไม่เปิดเผยความจริงทั้งหมด
จำนวนคนงานที่แท้จริง
แต่เดิมมีคนงานอย่างน้อย 800 คนเมื่อวันที่ 11 มีนาคม พ.ศ. 2554 ซึ่งเป็นวันที่เกิดเหตุแผ่นดินไหวและคลื่นสึนามิ เมื่อวันที่ 15 มีนาคม คนงานที่ถูกมองว่าไม่สำคัญถูกอพยพออกจากพื้นที่โดยบริษัทผลิตไฟฟ้าโตเกียว รวม 750 คน เนื่องจากความเสี่ยงที่มีมากขึ้น และเหลือคนงานอยู่ประมาณ 50 คน ในวันนี้เอง สื่อได้เริ่มเรียกคนงานที่เหลือนี้ว่า "ฟูกูชิมะ 50"
อย่างไรก็ตาม เช้าของวันที่ 16 มีนาคม คนงานที่เหลือจำเป็นต้องอพยพชั่วคราวเนื่องจากการเพิ่มขึ้นเฉียบพลันของกัมมันตรังสีซึ่งสามารถตรวจวัดได้ว่าอาจเป็นอันตรายต่อสุขภาพของคนงาน มีการรายงานว่าเมื่อพวกเขากลับเข้าทำงานยังเครื่องปฏิกรณ์ มีคนงานอีก 130 คนเข้าร่วมด้วย รวมเป็น 180 คน เพื่อรักษาเครื่องปฏิกรณ์ให้เสถียร จำนวนคนงานเพิ่มขึ้นเป็น 580 คนในช่วงเช้าของวันที่ 18 มีนาคม
ในวันที่ 21 มีนาคม พ.ศ. 2554 โตชิบาได้ส่งเจ้าหน้าที่ 700 คนไปยังเครื่องปฏิกรณ์สองเครื่องเพื่อขจัดวิกฤตการณ์นิวเคลียร์ และฮิตาชิได้ส่งเจ้าหน้าที่ 120 คนมายังฟูกูชิมะแห่งที่หนึ่งและก่อตั้งเป็นคณะทำงานเฉพาะกิจจำนวน 1000 คน
นักวิจัยนิวเคลียร์ ดร.อีริก ฮอลล์ แสดงความคิดเห็นว่าคนงานเหล่านี้ดูเหมือนว่าจะเป็นคนงานสูงอายุ และคาดว่าไม่น่าจะมีบุตรอีกในอนาคต ดังนั้นผลกระทบระยะยาวของการได้รับกัมมันตภาพรังสีในระดับสูงจึงมีโอกาสที่จะปรากฏน้อยกว่าการเสียชีวิตตามธรรมชาติ อย่างไรก็ตาม แหล่งข่าวหลายสำนักบ่งชี้ว่ามีคนงานอายุน้อยจำนวนมากยังทำงานอยู่ในพื้นที่ อย่างเช่น คนงานที่ได้รับบาดเจ็บซึ่งมีอายุอยู่ในวัย 20-30 และพนักงานดับเพลิงที่เข้าไปในหน่วยผลิตกระแสไฟฟ้าก็มีอายุรุ่นราวคราวเดียวกับลูกของหัวหน้าของพวกเขา
การบาดเจ็บ
มีคนงานมากกว่า 20 คนได้รับบาดเจ็บจนถึงวันที่ 18 มีนาคม คนงาน 3 คนได้รับปริมาณรังสีเข้าไปในปริมาณมาก และอีก 2 คนถูกเร่งนำตัวส่งโรงพยาบาลหลังได้รับปริมาณรังสีสูงถึง 180 มิลลิซีเวิร์ต ซึ่งน้อยกว่าปริมาณสูงสุด 250 มิลลิซีเวิร์ตที่รัฐบาลกำหนดไว้สำหรับคนงานที่ทำงานอยู่ที่นั่น คนงานทั้งสองคน ซึ่งคนหนึ่งอยู่ในวัยยี่สิบ และอีกคนหนึ่งอยู่ในวัยสามสิบ เป็นคนงานประจำของโรงไฟฟ้านิวเคลียร์ฟูกูชิมะแห่งที่สอง ส่วนอีกคนหนึ่งเป็นคนงานจากบริษัทว่าจ้างของคันเด็นโกะ
ชาลส์ โรบินสัน
ชาลส์ เชน โรบินสัน (Charles Shane Robinson) หรือ ชาลส์ โรบินสัน (Charles Robinson) เกิดวันที่ 2 กรกฎาคม ค.ศ. 1964 เป็นกรรมการมวยปล้ำอาชีพชาวอเมริกันในWWE
เรสเซิลเมเนีย ครั้งที่ 29
เรสเซิลเมเนีย ครั้งที่ 29 (WrestleMania 29) เป็นการแสดงมวยปล้ำอาชีพแบบ เพย์-เพอร์-วิว (PPV) ของศึกเรสเซิลเมเนีย เป็นครั้งที่ 29 จัดโดย ดับเบิลยูดับเบิลยูอี, โดยมีกำหนดจัดวันที่ 7 เมษายน ค.ศ. 2013 ที่ สนามเมทไลฟ์ สเตเดียม ที่เมืองอีสท์รัทเธอร์ฟอร์ด, รัฐนิวเจอร์ซีย์ เป็นที่คาดว่าจะดึงดูดแฟนๆ ประมาณ 90,000 คน
เบื้องหลัง
เรื่องราวการชิงแชมป์ WWE ระหว่าง เดอะ ร็อก กับ จอห์น ซีนา ในศึก รอยัลรัมเบิล (2013) จอห์น ซีนาได้เป็นผู้ชนะรอยัลรัมเบิล โดยเหวี่ยงไรแบ็กเป็นคนสุดท้าย ทำให้ซีนาสามารถเลือกได้ว่าจะไปชิงแชมป์ WWE หรือ แชมป์โลกเฮฟวี่เวท ในเรสเซิลเมเนีย โดยซีนาเลือกที่จะชิงแชมป์ WWE กับ เดอะ ร็อก ในรอว์ คืนวันที่ 25 กุมภาพันธ์ ค.ศ. 2013 ได้มีการหาผู้ท้าชิงอันดับ 1 ในการชิงแชมป์ WWE ในเรสเซิลเมเนีย ระหว่าง ซีนา กับ ซีเอ็ม พังก์ ผลปรากฏว่าเป็นซีนาเป็นฝ่ายชนะไป และได้ไปชิงแชมป์ WWE กับ เดอะ ร็อก ในศึก เรสเซิลเมเนีย
เรื่องราวของการชิงแชมป์โลกเฮฟวี่เวท ระหว่าง อัลเบร์โต เดล รีโอ กับ แจ็ก สแวกเกอร์ ในศึกอิลิมิเนชั่น แชมเบอร์ (2013) แจ็ก สแวกเกอร์ได้ชนะแรนดี ออร์ตัน, มาร์ก เฮนรี, แดเนียล ไบรอัน, เคน และคริส เจริโค ในอิลิมิเนชั่น แชมเบอร์ แมทช์ หาผู้ท้าชิงแชมป์โลกเฮฟวี่เวท อันดับ 1 ทำให้สแวกเกอร์ได้สิทธิ์ในการชิงแชมป์โลกเฮฟวี่เวทกับอัลเบร์โต เดล รีโอในเรสเซิลเมเนีย
เรื่องราวของดิอันเดอร์เทเกอร์ กับ ซีเอ็ม พังก์ ในรอว์ คืนวันที่ 4 มีนาคม ค.ศ. 2013 ซีเอ็ม พังก์ ออกมาประกาศว่าจะทำลายสถิติของ ดิอันเดอร์เทเกอร์ ในเรสเซิลเมเนียปีนี้ แรนดี ออร์ตัน ออกมา และบอกว่า พังก์เคยแพ้เขาในเรสเซิลเมเนีย มาแล้ว แถมยังไม่เคยเจอกับอันเดอร์เทเกอร์ ในเรสเซิลเมเนียด้วย ออร์ตันบอกว่าเมื่อ 8 ปีก่อนเขาเคยเจอกับอันเดอร์เทเกอร์ มาแล้ว ตอนนั้นเขายังเป็นดาวรุ่ง และก็เกือบชนะได้ด้วย ตอนนี้ไม่ใช่ดาวรุ่งอีกต่อไปแล้ว และก็อยากจะเจอกับอันเดอร์เทเกอร์อีกครั้ง ออร์ตันถามแฟนๆ ในสนามว่าอยากเห็นใครเจอกับอันเดอร์เทเกอร์ มากกว่ากัน ซีเอ็ม พังก์? (คนดูโห่) แรนดี ออร์ตัน? (คนดูเฮ) บิ๊กโชว์ ออกมาอีกคน และบอกว่าเขาต่างหากที่จะน็อคอันเดอร์เทเกอร์ เชมัส ออกมา บอกว่าเขาเป็นคนเดียวที่ไม่เคยเจอกับอันเดอร์เทเกอร์เลย ดังนั้นเขาจึงไม่เคยแพ้อันเดอร์เทเกอร์มาก่อน จึงเหมาะสมกว่าที่จะเจอกับอันเดอร์เทเกอร์ วิกกี เกร์เรโรออกมาจัดแมตช์ 4 เส้า ผู้ชนะจะได้เจอกับอันเดอร์เทเกอร์ ในเรสเซิลเมเนีย สุดท้ายพังก์เป็นฝ่ายชนะและได้ไปเจอกับอันเดอร์เทเกอร์ ในเรสเซิลเมเนีย
เรื่องราวของทริปเปิลเอช กับ บร็อก เลสเนอร์ ท้ายรายการรอว์ คืนวันที่ 18 มีนาคม ค.ศ. 2013 ทริปเปิลเอชได้ออกมาเซ็นสัญญาในการเจอกับบร็อก เลสเนอร์ ในเรสเซิลเมเนีย ครั้งที่ 29 อย่างเป็นทางการแล้ว แถมยังอัดเล่นงานพอล เฮย์แมนจนหมดสภาพและร้องโอดโอยเรียกให้เลสเนอร์ออกมาช่วยอีกด้วย ภายหลังจากการเซ็นสัญญา เลสเนอร์ก็ออกมาพร้อมกับเก้าอี้ทำท่าโมโห ก่อนจะเดินมายังเวทีทำท่าเหมือนจะขึ้นไปฟัดกับทริปเปิลเอช ทว่าทริปเปิลเอชคว้าค้อนปอนด์มาได้เหมือนกัน เลสเนอร์ไม่ขึ้นไป ก่อนจะโยนเก้าอี้ไปใส่ทริปเปิลเอชบนเวที ทริปเปิลเอชปัดเก้าอี้ทิ้ง กวักมือเรียกเลสเนอร์ให้ขึ้นมา และเฮย์แมนก็ประกาศกติการรวมทั้งเงื่อนไขพิเศษของแมทช์ระหว่าง ทริปเปิลเอช เจอกับ บร็อก เลสเนอร์ ในเรสเซิลเมเนีย ออกมาอย่างเป็นทางการว่า... จะปล้ำกันแบบ No Holds Barred Match (ไม่มีกฏกติกาใดๆ ทั้งสิ้น) และมีอาชีพการเป็นนักมวยปล้ำของทริปเปิลเอชเป็นเดิมพันด้วย
เรื่องราวของเดอะชีลด์ กับ เชมัส, แรนดี ออร์ตัน และบิ๊กโชว์ ในรอว์ คืนวันที่ 18 มีนาคม ค.ศ. 2013 ที่ผ่านมา บิ๊กโชว์ก็ได้เปิดตัวออกมาช่วยเชมัสกับออร์ตันให้รอดพ้นจากการโดนเดอะชีลด์รุมกระทืบด้วย หลังจากที่เชมัสกับออร์ตันปล้ำแท็กทีมเสร็จ เพลงของกลุ่มเดอะชีลด์ก็ดังขึ้นทันที กลุ่มเดอะชีลด์ค่อยๆเดินลงมาจากฝูงคนดู ขณะที่เชมัสกับออร์ตันยืนมองอยู่บนเวที ทันใดนั้นเองบิ๊กโชว์ก็ออกมา ทำเอากลุ่มเดอะชีลด์ทั้งสามคนไม่กล้าขึ้นไปบนเวที ก่อนจะหวนเดินหนีกลับไปในฝูงคนดู บิ๊กโชว์ขึ้นมาไม่พูดอะไร มองป้ายเรสเซิลเมเนีย ก่อนจะชี้นิ้วไปที่ป้าย และเดินลงจากเวทีไป เชมัสกับออร์ตันได้แต่ยืนมองบิ๊กโชว์บนเวที
เรื่องราวของการชิงแชมป์แท็กทีม WWE ระหว่าง ทีมเฮลโน กับ ดอล์ฟ ซิกก์เลอร์ และบิ๊กอี ในรอว์ คืนวันที่ 18 มีนาคม ค.ศ. 2013 ที่ผ่านมา หลังจากที่ซิกก์เลอร์ปล้ำเอาชนะโคฟี คิงส์ตันไปได้ ทีมเฮลโนก็ออกมาท้าสู้กับทั้งคู่ ทว่าเอเจ ลีมีข้อแม้ว่าต้องเอาเข็มขัดแชมป์แท็กทีมเป็นเดิมพันด้วยและมันจะเกิดขึ้นในเรสเซิลเมเนีย ครั้งที่ 29 ซึ่งไบรอันกับเคนก็พร้อมใจกันตอบตกลง Yes! Yes! Yes!
เรื่องราวของไรแบ็ก กับ มาร์ก เฮนรี ในรอว์ คืนวันที่ 18 มีนาคม ค.ศ. 2013 หลังจากแมตช์ของไรแบ็ก เฮนรีออกมาจะหาเรื่องไรแบ็ก แต่วิกกีกับทีโอดอร์ ลองออกมาห้ามเอาไว้ บอกให้ไปเจอกันในเรสเซิลเมเนียดีกว่า
เรื่องราวของคริส เจริโค กับ ฟันดังโก ในรอว์ คืนวันที่ 18 มีนาคม ค.ศ. 2013 ฟันดังโกเปิดตัวออกมา แต่เจริโควิ่งออกมาอัดฟันดังโก ทำให้ฟันดังโกหนีไป ดอล์ฟ ซิกก์เลอร์ออกมาเพื่อปล้ำแมตช์กับเจริโค และเจริโคก็เอาชนะไปได้ หลังแมตช์บิ๊กอีมาลอบทำร้ายเจริโค แล้วจับใส่ท่าไม้ตายซ้ำอีก ฟันดังโกออกมาต่อยเจริโคซ้ำอีกเป็นชุด ต่อด้วยท่าไม้ตาย Diving Legdrop คืนเดียวกันเจริโคให้สัมภาษณ์ว่าเขาไปคุยกับวิกกีมาแล้ว และขอให้จัดแมตช์เจอกับฟันดังโกในเรสเซิลเมเนีย ครั้งที่ 29
การผลิต
ตั๋วที่ขายไปในวันที่ 10 พฤศจิกายน ค.ศ. 2012 และวันแรกที่ WWE ตั้งบันทึกยอดขายจาก 52,029 ตั๋ว เมื่อเทียบกับเรสเซิลเมเนีย ครั้งที่ 18 บันทึกยอดขาย 51,620 ตั๋ว ชุดนี้ยังบันทึกรายได้วันแรกมากกว่า 10 ล้านดอลล่าร์สหรัฐ ซึ่งเป็นที่ราบใน 6.3 ล้านดอลล่าร์สหรัฐของเรสเซิลเมเนีย ครั้งที่ 28 (เนื่องจากในส่วนของการเพิ่มราคาตั๋ว)
ลิงเสน
ลิงเสน หรือ ลิงหมี (Stump-tailed macaque, Bear macaque) เป็นลิงชนิดหนึ่ง ที่สามารถพบได้ในประเทศไทย มีชื่อวิทยาศาสตร์ว่า Macaca arctoides จัดอยู่ในวงศ์ลิงโลกเก่า (Cercopithecidae)
ลักษณะ
ลำตัวยาว หลังสั้น ขนยาวสีน้ำตาล หน้ากลม หางสั้น ลูกลิงมีขนสีขาว และเปลี่ยนเป็นสีเข้มเมื่อมีอายุมากขึ้น ใบหน้าเป็นสีชมพู หรือ สีแดงเข้ม ถึงน้ำตาล และมีขนเล็กน้อย ลิงเพศผู้มีลำตัวใหญ่กว่าลิงเพศเมีย มีน้ำหนัก 9.7-10.2 กิโลกรัม ลิงเพศเมีย มีน้ำหนัก 7.5-9.1 กิโลกรัม ลิงเสนเพศผู้มีเขี้ยวยาว และ อาศัยรวมกันเป็นกลุ่ม มีถุงเก็บอาหารใต้คาง หางสั้นมากจนดูเหมือนกับไม่มีหาง ก้นแดง หน้าท้องมีขนน้อย ขนบนหัวจะขึ้นวนเป็นก้นหอย ขนที่แก้มชี้ไปทางหลังและคลุมหูไว้  และยังมีกลิ่นตัวที่เหม็นมาก
การกระจายพันธุ์
สามารถพบได้ในป่าทุกชนิดของเขตร้อนและกระจายกันอยู่แถบตะวันออกเฉียงเหนือของอินเดีย, ทางตะวันออกเฉียงใต้ของจีน ทางตะวันตกของมาเลเซีย, แหลมมลายู, พม่า, ไทย, เวียดนาม และ ทางตะวันออกของบังคลาเทศ
นิเวศวิทยาและพฤติกรรม
กินผลไม้ พืชผัก รวมถึงแมลงขนาดเล็ก อาศัยอยู่เป็นฝูงใหญ่ มีการปกครองตามลำดับอาวุโส แต่เมื่อเวลากินอาหารมักจะทะเลาะกันเป็นเสียงดัง โดยมักหากินตามพื้นดินมากกว่าต้นไม้ในเวลากลางวัน
เริ่มผสมพันธุ์ได้เมื่อมีอายุ 3-4 ปี ระยะตั้งท้องนาน 146 วัน ออกลูกครั้งละ 1 ตัว และมีอายุยืนกว่า 20 ปี
สำหรับในประเทศไทย ลิงเสนเดิมพบได้ทุกภูมิภาค แต่ปัจจุบันมีสถานะในธรรมชาติที่ลดลงเป็นจำนวนมาก จนเหลือเพียงไม่กี่ฝูงเท่านั้น อาทิ เขตรักษาพันธุ์สัตว์ป่าทุ่งใหญ่-ห้วยขาแข้ง, อุทยานแห่งชาติแก่งกรุง, อุทยานแห่งชาติเขาลำปี-หาดท้ายเหมือง, อุทยานแห่งชาติน้ำตกโยง เป็นต้น มีสถานะทางกฎหมายเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
นางงามจักรวาล 1992
นางงามจักรวาล 1992 (Miss Universe 1992) เป็นการจัดการประกวดนางงามจักรวาลครั้งที่ 41 จัดขึ้นเมื่อวันที่ 8 พฤษภาคม พ.ศ. 2535 ณ ศูนย์การประชุมแห่งชาติสิริกิติ์ กรุงเทพมหานคร ประเทศไทย โดยเป็นการจัดการประกวดนางงามจักรวาลครั้งแรกในประเทศไทย หลังจาก ภรณ์ทิพย์ นาคหิรัญกนก ได้ตำแหน่งนางงามจักรวาลเมื่อสี่ปีก่อนหน้า ในปีนี้มีผู้เข้าประกวด 78 คน จากทั่วโลก โดยมี ลูปิตา โจนส์ นางงามจักรวาลปี 1991 เป็นผู้มอบมงกุฏให้กับ มิเชล แม็คลีน สาวงามวัย 19 ปี จากประเทศนามิเบีย เป็นผู้ครองตำแหน่งนางงามจักรวาลประจำปีนี้
คณะกรรมการ
รายชื่อคณะกรรมการในวันตัดสิน ประกอบไปด้วย:
จังหวัดของประเทศญี่ปุ่น
ประเทศญี่ปุ่นแบ่งออกเป็น 47 จังหวัด หรือภาษาญี่ปุ่นเรียกว่า โทโดฟูเก็ง (, Prefectures) ซึ่งเป็นเขตการปกครองระดับแรกของประเทศ อันได้แก่
อนึ่ง เขตการปกครองในกรุงโตเกียว มีการจัดเขตการปกครองท้องถิ่นพิเศษจากจังหวัดอื่น กล่าวคือ ฝั่งตะวันตก ซึ่งเป็นย่านชานเมือง มีเขตการปกครองดังเช่นจังหวัดอื่น แต่ฝั่งตะวันออก อันเป็นย่านเมืองเศรษฐกิจและมีประชากรหนาแน่น จำเป็นต้องมีการปกครองที่คล่องตัวตอบสนองกับเมืองใหญ่ จึงมีเขตพิเศษ  จำนวน 23 เขต หรือเรียกว่า "เขตทั้งยี่สิบสาม"  ซึ่งมีสิทธิในการใช้สิทธิเลือกตั้งผู้ว่าการเขตของตนเอง
ฌ็อง-บาติสต์ แบซีแยร์
ฌ็อง-บาติสต์ แบซีแยร์ (Jean-Baptiste Bessières) เป็นแม่ทัพชาวฝรั่งเศส และเป็นจอมพลแห่งจักรวรรดิผู้รับใช้นโปเลียน ทั้งในช่วงสงครามปฏิวัติฝรั่งเศสและสงครามนโปเลียน
ฌ็อง-บาติสต์ เกิดในครอบครัวชนชั้นกระฎุมพีในจังหวัดเกร์ซี (Quercy) เป็นบุตรคนโตในบรรดาแปดคนของนายแพทย์มาทูแร็ง แบซีแยร์ (Mathurin Bessières) กับนางอ็องตัวแน็ต เลโมซี (Antoinette Lemozy)
ระหว่างการปฏิวัติฝรั่งเศส เขาถูกเรียกตัวสู่ปารีสเพื่อทำหน้าที่ในกรมทหารรักษาราชธรรมนูญ ซึ่งถูกจัดตั้งใหม่โดยโองการของพระเจ้าหลุยส์ที่ 18 ซึ่งมีการคัดเลือกนายทหารหนุ่มจากทั่วประเทศ ซึ่งมาจากครอบครัวที่ยังจงรักภักดีต่อสถาบันกษัตริย์ อย่างไรก็ตาม กรมทหารรักษาราชธรรมนูญก็ถูกยุบโดยรัฐบาลปฏิวัติในวันที่ 29 พฤษภาคม 1792 ไม่กี่เดือนหลังก่อตั้ง แบซีแยร์เป็นหนึ่งในทหารผู้ทำหน้าที่ปกป้องพระราชวังตุยเลอรีจากการบุกโจมตีของฝูงชนในวันที่ 10 สิงหาคม 1792 ซึ่งประสบความล้มเหลว แบซีแยร์จึงหลบหนีและซ่อนตัวอยู่ในบ้านพักของดยุกเดอลาโรฟูโก เป็นเวลาเกือบสามเดือน
พฤศจิกายน 1792 แบซีแยร์ตัดสินใจเข้าร่วมกับกองทัพปฏิวัติ และได้รับการบรรจุเป็นพลทหารม้า กรมทหารม้าที่ 22 หน่วยของเขาถูกส่งไปเข้าร่วมกับกองทัพพิเรนีสตะวันออก และได้กระทำยุทธการที่พิเรนีส และได้เลื่อนเป็นร้อยตรีในเดือนกุมภาพันธ์ 1793
อ้างอิง
17681813
เอียวฮอง (ราชวงศ์ฮั่น)
เอียวฮอง (เสียชีวิต ค.ศ. 197) มีชื่อในภาษาจีนกลางว่า หยาง เฟิ่ง เป็นขุนพลในช่วงปลายราชวงศ์ฮั่นตะวันออก ของจีน
ประวัติ
เอียวฮองเป็นผู้นำของกลุ่มโจรคลื่นสีขาว ต่อมากลายเป็นผู้ใต้บังคับบัญชาของลิฉุย ในปี ค.ศ. 192 ลิฉุย กุยกี และอดีตผู้ติดตามของขุนศึกตั๋งโต๊ะรวมกำลังกันโจมตีเตียงฮัน (ฉางอัน) เมืองหลวงของราชวงศ์ฮั่น และเข้าการควบคุบราชสำนักและ พระเจ้าเหี้ยนเต้ จักรพรรดิหุ่นเชิด
ในปี ค.ศ. 195 เมื่อความขัดแย้งภายในระหว่างลิฉุยและกุยกีประทุขึ้น ลิฉุยได้จับตัวพระเจ้าเหี้ยนเต้เป็นองค์ประกัน ฝ่ายกุยกีได้จับขุนนางของพระเจ้าเหี้ยนเต้เป็นตัวประกันเพื่อข่มขู่ซึ่งกันและกัน เวลานั้นเอียวฮองและซองโก (宋果 ซ่ง กั่ว) ผู้ใต้บังคับบัญชาอีกคนของลิฉุย วางแผนที่จะลอบสังหารลิฉุยผู้นำของพวกตนแต่ไม่สำเร็จ และจำต้องหนีออกจากเตียงฮัน อีกสามเดือนต่อมา เตียวเจจัดการเกลี้ยกล่อม ลิฉุยและกุยกีให้สงบศึกกัน และเชิญเสด็จพระเจ้าเหี้ยนเต้กลับไปยังลกเอี๋ยง (ลั่วหยัง) ที่เป็นเมืองหลวงเก่า
เอียวฮองได้รับแต่งตั้งให้เป็นขุนพลผู้ฟื้นคืนความชอบธรรม (興義將軍 ซิ่งอี้เจียงจฺวิน) หลังจากได้ร่วมกับกุยกี, หยาง ติ้ง (楊定) และตังสิน ในการอารักขาพระเจ้าเหี้ยนเต้กลับไปยังลกเอี๋ยง ขณะที่เดินทางมาถึงบริเวณสินหลง (新豐 ซินเฟิง) และป่าเหล็ง (霸陵 ป้าหลิง) กุยกีเปลี่ยนใจและต้องการนำพระเจ้าเหี้ยนเต้ไปอยู่ที่อำเภอเหมย์ (郿縣 เหมย์เซี่ยน) แทน พระเจ้าเหี้ยนเต้เสด็จหนีไปหลบภัยที่ค่ายของเอียวฮอง เอียวฮอง, หยาง ติ้ง และตังสินถวายการอารักขาพระเจ้าเหี้ยนเต้เมื่อกุยกีพยายามชิงตัวพระองค์กลับไป กุยกีรบแพ้แล้วถอยทัพ ส่วนพระเจ้าเหี้ยนเต้เสด็จต่อไปยังลกเอี๋ยงภายใต้การอารักขาของเอียวฮอง
ต่อมาในปี ค.ศ. 195 ลิฉุยและกุยกีรู้สึกคิดผิดที่ปล่อยให้พระเจ้าเหี้ยนเต้ออกจากเตียงฮัน จึงนำกองกำลังไล่ตามพระองค์ เอียวฮองนำกองกำลังของตนเข้ารบกับลิฉุยและกุยกีแต่พ่ายแพ้ จากนั้นจึงเรียกกลุ่มโจรคลื่นขาวที่นำโดยลิงัก (李樂 หลี่ เล่อ), หันเซียม, โฮจ๋าย (胡才 หู ไฉ) และคนอื่น ๆ ให้มาช่วยเหลือพระเจ้าเหี้ยนเต้ กองกำลงชนเผ่าซฺยงหนูที่นำโดยชฺวี่เปย์ (去卑) ก็ตอบรับการร้องขอความช่วยเหลือและยกมาช่วยพระเจ้าเหี้ยนเต้ ทั้งหมดเดินทางต่อไปยังลกเอี๋ยง ฝ่ายลิฉุยรีบยกกลับมาพร้อมกำลังเพิ่มเติม เอาชนะเอียวฮองและสังหารขุนนางที่หนีพร้อมพระเจ้าเหี้ยนเต้ได้หลายคน พระเจ้าเหี้ยนเต้เสด็จหนีข้ามแม่น้ำฮองโห (หฺวังเหอ) และมาถึงอันอิบ (安邑 อันอี้)
ราวเดือนสิงหาคม ค.ศ. 196 พระเจ้าเหี้ยนเต้เสด็จกลับมายังลกเอี๋ยงภายใต้การอารักขาของเอียวฮองและตังสิน เพื่อตอบแทนความชอบในการช่วยเหลือของเอียวฮอง พระเจ้าเหี้ยนเต้จึงทรงแต่งตั้งเอียวฮองให้เป็นขุนพลทหารม้าและรถศึก (車騎將軍 เชอฉีเจียงจฺวิน) และมีรับสั่งให้ไปประจำที่รัฐเหลียง (梁國 เหลียงกั๋ว) ในเวลาเดียวกันนั้น ขุนศึกโจโฉได้นำกองกำลังของตนมายังเมืองลกเอี๋ยงเข้าเฝ้าพระเจ้าเหี้ยนเต้ และนำเสด็จพระองค์ไปยังฐานกำลังของตนที่ฮูโต๋ (許 สฺวี่; ปัจจุบันคือเมืองสฺวี่ชาง มณฑลเหอหนาน ) ซึ่งกลายเป็นเมืองหลวงแห่งใหม่ เอียวฮองพยายามหยุดยั้งโจโฉแต่ไม่ทันกาล
หลังจากโจโฉได้พระเจ้าเหี้ยนและราชสำนักใหม่ไว้ใต้การควบคุมของตนอย่างมั่นคงแล้ว โจโฉก็นำกองกำลังเข้าโจมตีเอียวฮองในเดือนพฤศจิกายน ค.ศ. 196 และเอาชนะได้ ซิหลงผู้ใต้บังคับบัญชาคนหนึ่งของเอียวฮองยอมสวามิภักดิ์และกลายเป็นขุนพลของโจโฉ เอียวฮองหนีไปทางใต้และเข้าร่วมกับขุนศึกอ้วนสุด ฝ่ายโจโฉเข้ายึดครองรัฐเหลียง (ฐานกำลังเดิมของเอียวฮอง) หลังจากเอียวฮองเข้าร่วมกับอ้วนสุดแล้ว เอียวฮองและหันเซียมได้ออกปล้นชิงทรัพย์สินในหลายอำเภอในมณฑลยังจิ๋ว (หยางโจว) และชีจิ๋ว (สฺวีโจว)
อาเลกซิส ซาเลอมาเกิร์ส
อาเลกซิส แย็สเซอ ซาเลอมาเกิร์ส (Alexis Jesse Saelemaekers; เกิด 27 มิถุนายน ค.ศ. 1999) เป็นนักฟุตบอลชาวเบลเยียมที่เล่นในตำแหน่งกองกลางให้แก่มิลานในเซเรียอาและทีมชาติเบลเยียม นอกจากตำแหน่งกองกลางแล้ว เขายังสามารถเล่นในตำแหน่งฟูลแบ็กได้อีกด้วย
อันเดอร์เลคต์
เดือนตุลาคม ค.ศ. 2017 ซาเลอมาเกิร์สเซ็นสัญญากับอันเดอร์เลคต์จนถึงปี 2019 ต่อมาในวันที่ 16 กุมภาพันธ์ ค.ศ. 2018 เขาลงเล่นนัดแรกให้แก่สโมสรในนัดที่พบกับซินต์-เตรยเดิน ซึ่งเขาถูกเปลี่ยนตัวลงมาในนาทีที่ 77 ต่อมาในวันที่ 8 มิถุนายน 2018 เขาขยายสัญญากับสโมสรไปจนถึงปี 2022
เอซี มิลาน
วันที่ 31 มกราคม ค.ศ. 2020 มิลานได้ยืมตัวซาเลอมาเกิร์สพร้อมตัวเลือกซื้อขาด โดยมิลานได้ทำข้อตกลง 3.5 ล้านยูโรพร้อมโบนัสอีก 1 ล้านยูโรในกรณีที่เซ็นสัญญาถาวร เขาลงเล่นนัดแรกในฐานะตัวสำรองแทนดาวีเด คาลาเบรียในนัดที่เสมอกับเฮลแลสเวโรนา 1–1 เมื่อวันที่ 2 กุมภาพันธ์ ค.ศ. 2020
วันที่ 1 กรกฎาคม ค.ศ. 2020 ซาเลอมาเกิร์สเซ็นสัญญากับมิลานไปจนถึงวันที่ 30 มิถุนายน ค.ศ. 2024 ต่อมาวันที่ 18 กรกฎาคม เขาทำประตูแรกให้แก่สโมสรในนัดที่เปิดบ้านเอาชนะโบโลญญา 5–1
ทีมชาติ
ซาเลอมาเกิร์สลงเล่นนัดแรกให้แก่ทีมชาติเบลเยียมในเกมกระชับมิตรที่เสมอกับโกตดิวัวร์ 1–1 เมื่อวันที่ 8 ตุลาคม ค.ศ. 2020
ภูเขารกโก
ภูเขารกโก เป็นภูเขาอยู่ทางตะวันออกเฉียงใต้ของจังหวัดเฮียวโงะ ประเทศญี่ปุ่น
โครงร่าง
ไม่มีภูเขาหรือยอดเขาเดียวที่เรียกว่า "รกโก" แม้ว่ายอดเขาที่สูงที่สุดของภูเขาจะเรียกว่ารกโกซัง-ไซโกโฮ และพื้นที่ทางทิศใต้ของภูเขาก็เรียกว่ารกโกเช่นเดียวกัน แนวภูเขาทอดยาวไปทางทิศตะวันออกเฉียงเหนือจากสวนซูมาอูระโคเอ็ง ที่อยู่ทางตะวันตกของโคเบะจนไปถึงเมืองทาการาซูกะซึ่งมีความยาวของภูเขา 56 กิโลเมตร จุดสูงสุดคือ 931 เมตร
ปัจจุบันพื้นที่ภูเขารกโกเป็นศูนย์กลางของท่องเที่ยวและเดินป่ายอดนิยมในภูมิภาคคันไซ ภูเขารกโกยังเป็นสัญลักษณ์ของโคเบะและโอซากะ
พเยาว์ พูลธรัตน์
ร้อยตำรวจเอก พเยาว์ พูลธรัตน์ เป็นนักกีฬาไทยคนแรกที่ได้เหรียญรางวัลจากการแข่งขันกีฬาโอลิมปิก อดีตแชมเปียนมวยโลกชาวไทยคนที่ 7 และอดีตสมาชิกสภาผู้แทนราษฎรจังหวัดประจวบคีรีขันธ์ของพรรคประชาธิปัตย์
วีรบุรุษโอลิมปิกคนแรก
หลังจากชกมวยไทยอย่างมาโชกโชนแล้ว จึงเบนเข็มหันไปชกมวยสากลสมัครเล่น ติดทีมชาติ ได้ชกและได้รางวัลในหลายรายการ เช่น แชมป์มวยคิงส์คัพ, แชมป์โกลเด้นคัพ ที่ประเทศเคนยา, เหรียญเงินมวยสมัครเล่นชิงแชมป์โลก ที่สหรัฐอเมริกา จากนั้นจึงติดทีมชาติไปชกในโอลิมปิกครั้งที่ 21 พ.ศ. 2519 ที่เมืองมอนทรีออล ประเทศแคนาดา รอบแรก ชนะเรมุส กอสมา จากโรมาเนียเมื่อ 19 กรกฎาคม พ.ศ. 2519 รอบสอง ชนะ โอเลกซันด์ คาเชนโก จากสหภาพโซเวียต เมื่อ 23 กรกฎาคม พ.ศ. 2519 รอบ 8 คนสุดท้าย ชนะ เกิร์ด แกโด จากฮังการี เมื่อ 27 กรกฎาคม พ.ศ. 2519 รอบรองชนะเลิศ แพ้ รี พยองอุก จากเกาหลีเหนือในรอบตัดเชือก ได้เหรียญทองแดงในรุ่นไลท์ฟลายเวท (48.9 กิโลกรัม) นับเป็นนักกีฬาไทยคนแรกที่ได้เหรียญรางวัลจากการแข่งขันกีฬาโอลิมปิก โดยขณะนั้น พเยาว์มีอายุเพียง 19 ปีเท่านั้น
การชกมวยสากลอาชีพ
จากนั้นอีก 6 ปี ต่อมา จึงได้หันมาชกมวยสากลอาชีพ โดยแรกเริ่มอยู่ในสังกัดของ ธรรมนูญ วรสิงห์ ผู้จัดการของ เนตรน้อย ศ.วรสิงห์ แต่ต่อมา พเยาว์ได้ย้ายไปอยู่ในสังกัดของจูน ซาเรียล โปรโมเตอร์ชาวฟิลิปปินส์ และได้รับการบรรจุชื่อในอันดับของสถาบันมวยภาคตะวันออกไกลและแปซิฟิก (OPBF) จนกระทั่งได้รับการติดต่อให้ไปชิงแชมป์ภาค ฯ กับ ซุน ซุน กวอน นักมวยชาวเกาหลีใต้ ที่โซล ถิ่นของแชมป์  พเยาว์ที่ซึ่งการฟิตซ้อมไม่พร้อม เนื่องจากรู้กำหนดการชกไม่นาน ก็ยังสามารถชกแชมเปี้ยนลงไปนับ 8 กับพื้นเวที ได้ครั้งหนึ่ง ก่อนจะครบ 12 ยก กรรมการจึงรวมคะแนนให้แชมป์ชาวเกาหลีใต้ชนะไปอย่างค้านสายตา
แต่เมื่อกลับมา พเยาว์ได้รับการปลุกปั้นอย่างจริงจัง จากกลุ่มผู้สนับสนุนกลุ่มใหม่ คือ สหสมภพ ศรีสมวงศ์ พเยาว์สร้างผลงานดีขึ้นเรื่อย ๆ เช่น ชนะน็อก แดน พิศาลชัย อดีตนักมวยสร้างชาวไทยด้วยกัน ชนะน็อก ฮวาง ช็อค ลี นักมวยชาวเกาหลีใต้ ชนะคะแนน อลองโซ่ สตรองโบ นักมวยชาวอเมริกัน ชนะคะแนน ฮวน ไดแอซ นักมวยชาวเม็กซิโกนอย่างสวยสดงดงาม
พเยาว์ ขึ้นชิงแชมป์โลกในรุ่นซูเปอร์ฟลายเวท (115 ปอนด์) ของสภามวยโลก (WBC) กับราฟาเอล โอโรโน แชมป์โลกชาวเวเนซุเอลา ที่ โรงแรมแกรนด์ พาเลซ พัทยา ในคืนวันที่ 27 พฤศจิกายน พ.ศ. 2526 โดยที่ขณะนั้น โอโรโน่ ป้องกันตำแหน่งมาได้ 3 ครั้งแล้ว และก่อนที่จะมาเดินทางมาเมืองไทย โอโรโน่เพิ่งป้องกันตำแหน่งไว้ได้หมาด ๆ ในเดือนตุลาคม เดือนเดียวก่อนหน้านี้เอง ที่กรุงการากัส ประเทศบ้านเกิด
ผลการชก พเยาว์ เอาชนะคะแนนไปได้อย่างหวุดหวิด ท่ามกลางความตื่นเต้น ดีใจของคนทั่วประเทศ เนื่องจากเวลานั้น เมืองไทยอยู่ในสภาพปลอดแชมป์โลกมานานเกือบ 6 ปี แล้ว (โดยแชมป์คนสุดท้ายคือ แสนศักดิ์ เมืองสุรินทร์ เสียแชมป์เมื่อวันที่ 30 ธันวาคม พ.ศ. 2521) ต้นปี พ.ศ. 2527 พเยาว์ ป้องกันตำแหน่งครั้งแรกโดยชนะทีเคโอยก 10 กูดี เอสปาดาส อดีตแชมป์โลกชาวเม็กซิโก ที่เวทีราชดำเนิน อย่างงดงาม แต่ก็เกือบแพ้ไปเหมือนกัน เพราะพเยาว์ถูกชกลงไปให้กรรมการนับ 8 ก่อนในยกแรก ๆ ภายหลังการชกเสร็จ​สิ้น พเยาว์ให้สัมภาษณ์กับบรรดานักข่าวว่า ที่ชนะได้ยากลำบากหน่อย​ เพราะทุกครั้งเวลาตนโดนหมัดของคู่ชกอัดเข้าที่ท้องทีไรรู้สึกจุกเสียดไปหมด​ หายใจได้ไม่ทั่วท้อง​ จุกจนฟุตเวิร์คเต้นหนีไม่ค่อยออก​ แขนขาอ่อนแรงระทวยเลยทีเดียว​ แม้ตนจะพยายามเกร็งกล้ามท้องรับหมัดแล้วก็ตาม​ จนบางสื่อวิจารณ์ว่าพเยาว์นั้นท้องเปราะ จากนั้น จิโร วาตานาเบ้ แชมป์โลกรุ่นเดียวกันของสมาคมมวยโลก (WBA) ติดต่อให้พเยาว์เดินทางไปเดิมพันตำแหน่งล้มแชมป์ด้วยที่เมืองโอซาก้า ประเทศญี่ปุ่น แต่เมื่อถึงวันชก สมาคมมวยโลกได้ปลดวาตานาเบ้ออกจากตำแหน่งแชมป์ เนื่องจากไม่เห็นชอบด้วยกับการชก (ซึ่งตำแหน่งแชมป์ของสมาคมมวยโลกที่ว่างลงนี้ ต่อมาผู้ที่ชนะในการชิงแชมป์ว่างคือ เขาทราย แกแล็คซี่) ทำให้การชกในวันนั้นจึงกลายเป็น พเยาว์ ป้องกันตำแหน่งกับ จิโร วาตานาเบ้ แทน ซึ่งผลการชก พเยาว์ทำได้ดี ดูแล้วน่าจะเป็นผู้ชนะ แต่เมื่อครบ 12 ยกแล้ว กรรมการรวมคะแนนให้ จิโร วาตานาเบ้ ชนะ ได้แชมป์ไปครองแทน ท่ามกลางความเห็นแย้งของชาวไทย ปลายปี เมื่อวันที่ 29 พฤศจิกายน พ.ศ. 2527 พเยาว์จึงได้โอกาสล้างตาอีกครั้งกับ จิโร วาตานาเบ้ แต่ผลการชกในครั้งนี้ พเยาว์แพ้น็อกยก 11 ไปอย่างสิ้นสภาพ ไม่มีข้อสงสัย พเยาว์ขึ้นชกมวยครั้งสุดท้ายในชีวิต โดยการเป็นบันไดให้กับ ก้องธรณี พยัคฆ์อรุณ นักมวยสร้างรายใหม่ในขณะนั้น ด้วยการแพ้คะแนน
การศึกษา
พเยาว์เรียนจบการศึกษาชั้นมัธยมศึกษาปีที่ 3 จากโรงเรียนในอำเภอบางสะพาน ก่อนตัดสินใจเข้ากรุงเทพฯ เรียนต่อทางด้านช่างที่โรงเรียนราชสิทธาราม แผนกช่างก่อสร้าง ระหว่างเรียนเป็นคนขยันและเรียนเก่งจนได้รับทุนการศึกษา ม.ล.ปิ่น มาลากุล จนจบชั้น ปวช.3 และเรียนต่อที่สถาบันเทคโนโลยีราชมงคลวิทยาเขตเทคนิคกรุงเทพ ในระดับ ปวส. ขณะเรียนอยู่ชั้นปีที่ 2 จึงได้ติดทีมชาติมวยสากลสมัครเล่น การศึกษาของพเยาว์สำเร็จการศึกษาระดับปริญญาตรีวิศวกรรมศาสตรบัณทิต สาขาวิศวกรรมโยธา รอบค่ำ จากมหาวิทยาลัยเทคโนโลยีราชมงคล วิทยาเขตเทเวศร์ เมื่อปี พ.ศ. 2531
ชีวิตหลังการชกมวยและบั้นปลาย
หลังจากแพ้คะแนนก้องธรณีแล้ว พเยาว์ได้แขวนนวมและไม่ยุ่งเกี่ยวกับวงการมวยอีกเลย โดยได้เข้าทำงานในธนาคารกรุงเทพ สาขาสำนักงานใหญ่ สีลม ในแผนกสินเชื่อก่อสร้าง อยู่พักหนึ่ง ก่อนจะลาออกมารับราชการตำรวจ ประจำกองโยธาธิการกรมตำรวจ โดยได้ยศสูงสุดคือ ร้อยตำรวจเอก (ร.ต.อ.)
ชีวิตครอบครัว
ด้านชีวิตครอบครัว พเยาว์สมรสกับนางอดาวัลย์ พูลธรัตน์ มีบุตรด้วยกัน 2 คน คือ หทัยภัสสร์ พูลธรัตน์ (บุตรสาว) และ บัณณพัฒน์ พูลธรัตน์ (บุตรชาย)
ด้านการเมือง
ในการเลือกตั้ง พ.ศ. 2538 พเยาว์ลาออกจากราชการตำรวจ โดยลงสมัครสมาชิกสภาผู้แทนราษฎร (ส.ส.) สังกัดพรรคประชาธิปัตย์ ที่จังหวัดประจวบคีรีขันธ์ บ้านเกิด แต่ไม่ได้รับการเลือก แต่พเยาว์ก็ยังพยายามลงต่อมาในอีกหลายครั้ง ในปี พ.ศ. 2539 ก็ไม่ได้ จนกระทั่งมาประสบความสำเร็จ ใน ปี พ.ศ. 2544 โดยได้เป็นผู้แทนในเขต 3  และได้รับพระราชทานเครื่องราชอิสริยาภรณ์ชั้นจัตุรถาภรณ์มงกุฎไทย เมื่อปี พ.ศ. 2539
ถึงแก่กรรม
ในปี พ.ศ. 2545 พเยาว์เริ่มป่วยเป็นโรคเส้นเลือดในสมองตีบ และ ALS (กล้ามเนื้ออ่อนแรง) ซึ่งเป็นโรคที่น้อยรายจะเป็น แม้จะเข้ารับการรักษาแล้ว แต่อาการก็ยังไม่ดีขึ้น กลับทรุดหนักขึ้นเรื่อย ๆ จนกระทั่งเป็นอัมพาต พูดไม่ได้ ต้องนั่งอยู่บนรถเข็น แต่กระนั้นสถานะความเป็น ส.ส. ของพเยาว์ ก็ยังไม่หมดไป และพเยาว์ก็ได้รับการช่วยเหลือจากหลายภาคส่วนของสังคม เช่น การกีฬาแห่งประเทศไทย, รัฐสภา จนกระทั่งเมื่ออาการทรุดหนักจึงต้องยุติบทบาทด้านการเมืองไปโดยปริยาย โดยที่ภรรยา คือ นางอดาวัลย์เป็นตัวแทนลงสมัครรับเลือกตั้งแทน ในปี พ.ศ. 2548 แต่ก็ไม่ได้รับการเลือกตั้งเพราะได้ย้ายพรรคไปอยู่กับพรรคไทยรักไทย จนกระทั่งเมื่อบ่ายของวันที่ 13 สิงหาคม พ.ศ. 2549 พเยาว์ ก็จากโลกนี้ไปอย่างสงบที่โรงพยาบาลศิริราช
เส้นเวลาของประวัติศาสตร์ธรรมชาติ
เส้นเวลาของประวัติศาสตร์ธรรมชาติ คือ เส้นเวลาที่บอกถึงประวัติศาสตร์ของธรรมชาติตั้งแต่การเกิดบิกแบงจนถึงปัจจุบัน
ช่วงเริ่มแรกของระบบสุริยะและโลก
เริ่มขึ้นตั้งแต่ 5,020 ล้านปี จนถึง 1,000 ล้านปีก่อน
ช่วงกลางของโลก
เริ่มขึ้นตั้งแต่ 1,000 ล้านปี จนถึง 10 ล้านปีก่อน
ช่วงก่อนที่จะมีมนุษย์
เริ่มตั้งแต่ 10 ล้านปี จนถึง 2 ล้านปีก่อน
พาราไดซ์แวลลี (อัลบั้ม)
พาราไดซ์แวลลี (Paradise Valley) เป็นสตูดิโออัลบั้มที่หกของนักดนตรีชาวอเมริกัน จอห์น เมเยอร์ ในด้านดนตรี มีความคล้ายกับอัลบั้มบอร์นแอนด์เรซด์ ที่ออกมาเมื่อ ค.ศ. 2012 อย่างไรก็ตาม อัลบั้มนี้นำเสนอเพลงและดนตรีที่แตกต่าง เครื่องดนตรีเป็นกีตาร์ไฟฟ้าแทนที่จะเป็นฮาร์มอนิกา อัลบั้มออกจำหน่ายในวันที่ 20 สิงหาคม ค.ศ 2013 ชื่ออัลบั้มมาจากหุบเขาแห่งหนึ่งบริเวณแม่น้ำเยลโลว์สโตน ตั้งอยู่ที่ทางตะวันตกเฉียงใต้ของรัฐมอนทานา
ซิงเกิลแรกของอัลบั้มคือ "เปเปอร์ดอลล์" ออกจำหน่ายในวันที่ 18 มิถุนายน ค.ศ. 2013 ตามด้วยซิงเกิล "ไวลด์ไฟร์" ในวันที่ 16 กรกฎาคม ค.ศ. 2013 "ไวลด์ไฟร์" เข้าวิทยุทริปเปิลเอในวันที่ 20 สิงหาคม ค.ศ. 2013 ซิงเกิล "ฮูยูเลิฟ" ออกจำหน่ายเป็นซิงเกิลที่สาม เข้าวิทยุฮอตเอซี ในวันที่ 3 กันยายน ค.ศ. 2013
เอเวอรีติง
เพลง "เอเวอรีติง" เพลงเป็นประกอบละครเรื่อง "คาโซคุ" ทางช่องทีวีอาซาฮี ส่วนเพลง "กีเวอร์" เป็นเพลงประกอบรายการ "อะโดเรนะ!กะเลจจิ" ประจำเดือนตุลาคมถึงธันวาคม พ.ศ. 2549 ทางช่องทีวีอาซาฮี เพลง "โฮลีไนต์" เป็นเพลงประกอบโฆษณา music.jp  และเพลง "อีโวลูชัน" ประกอบละครซีรีส์เรื่อง "แผนลับแหกคุกนรก" ทางช่องนิปปอนทีวี  และเป็นเพลงโปรโมตอัลบั้ม เอ็กซ์ไซล์อีโวลูชัน
ในดีวีดีของซิงเกิล "เอเวอรีติง" นี้ได้มีวิดีโอตัวอย่างบรรยากาศการประกวด "เอ็กซ์ไซล์โวคอลแบตเทิลออดิชัน 2006 ～เอเชียนดรีม～" ในรอบสุดท้ายเพื่อค้นหานักร้องนำคนใหม่แทน "SHUN" ที่เป็นสมาชิกเดิมที่ได้ลาออกไป
กลุ่มอาคารกอทิกวิกตอเรียและอลังการศิลป์แห่งมุมไบ
กลุ่มอาคารกอทิกวิกตอเรียและอลังการศิลป์แห่งมุมไบ (Victorian Gothic and Art Deco Ensembles of Mumbai) เป็นกลุ่มอาคารสมัยคริสต์ศตวรรษที่ 19 ที่สร้างด้วยสถาปัตยกรรมฟื้นฟูกอทิก และกลุ่มอาคารสมัยคริสต์ศตวรรษที่ 20 ที่สร้างด้วยอลังการศิลป์ ในย่านฟอร์ต เมืองมุมไบ รัฐมหาราษฏระ ประเทศอินเดีย อาคารเหล่านี้ตั้งขึ้นล้อมรอบโอวัลไมดาน (Oval Maidan) ลานอเนกประสงค์ขนาดใหญ่ อาคารที่ได้รับการคุ้มครองในกลุ่มนี้มี 94 อาคาร
อาคารทางตะวันออกของโอวัลแบบกอทิก หลัก ๆ คือ ศาลสูงบอมเบย์ มหาวิทยาลัยมุมไบ (วิทยาเขตฟอร์ต) และหอนาฬิการาชาภาอีในสวนของวิทยาลัย ส่วนอาคารอลังการศิลป์ส่วนใหญ่เป็นอาคารส่วนบุคคล อาคารที่เป็นสาธารณะคือโรงละครอีรอส
แจ็ก โดน
จอห์น ไมเคิล "แจ็ก" โดน (John Michael "Jack" Doan) เกิดวันที่ 12 มิถุนายน ค.ศ. 1972 เป็นกรรมการมวยปล้ำอาชีพชาวอเมริกัน เป็นอดีตกรรมการของสมาคม ดับเบิลยูดับเบิลยูอี ในชื่อว่า แจ็ก โดน (Jack Doan)
ซัวเอี๋ยม
ซัวเอี๋ยม มีชื่อในสำเนียงจีนกลางว่าไช่ เหยี่ยน (เกิดเมื่อ 168 เสียชีวิตเมื่อ 224) ชื่อรองว่า เหวินจี (文姬) เป็นที่รู้จักในชื่อ ไช่ เหวินจี (蔡文姬) เป็นกวีและคีตกวีหญิงชาวจีนซึ่งมีชีวิตอยู่ในปลายสมัยราชวงศ์ฮั่นตะวันออก เป็นธิดาของซัวหยง (蔡邕 ไช่ ยง)
เดิมนางมีชื่อรองว่า เจาจี (昭姫) แต่เปลี่ยนเป็น เหวินจี ในช่วงราชวงศ์จิ้น เพราะอักษร "เจา" พ้องกับชื่อของซือหม่า เจาหรือสุมาเจียว (司馬昭) บิดาของสุมาเอี๋ยน (司馬炎 ซือหม่า เหยียน) ปฐมกษัตริย์ราชวงศ์จิ้น
ในช่วงหนึ่งของชีวิต นางถูกชาวซฺยงหนูจับเป็นเชลย และอยู่กับชนเหล่านั้นจนกระทั่ง ค.ศ. 207 เมื่อโจโฉ (曹操 เฉา เชา) อัครมหาเสนาบดีแห่งราชวงศ์ฮั่นตะวันออก ใช้เงินมหาศาลไถ่นางคืนมาตุภูมิ
ชีวิต
ซัวหยง บิดาของซัวเอี๋ยม เป็นบัณฑิตจากอำเภอยฺหวี่ (圉縣) แห่งแคว้นเฉินหลิว (陳留郡) ปัจจุบันคืออำเภอฉี่ (杞县) แห่งนครไคเฟิง (开封市)
ซัวเอี๋ยม สมรสกับชายชื่อ เว่ย์ จ้งเต้า (衛仲道) ใน ค.ศ. 192 แต่ชายผู้นั้นสิ้นชีวิตไปในไม่ช้าหลังแต่งงาน ยังไม่ทันมีบุตรด้วยกันแม้แต่คนเดียว
ราว ค.ศ. 194–195 ประเทศจีนมีราชวงศ์ฮั่นตะวันออกปกครอง ชาวซฺยงหนูเข้ารุกราน และจับได้ซัวเอี๋ยมกลับไป ระหว่างเป็นเชลยอยู่นั้น ซัวเอี๋ยมสมรสกับหลิว เป้า (劉豹) ประมุขชาวซฺยงหนู ทั้งคู่มีบุตรชายด้วยกันสองคน
สิบสองปีให้หลัง โจโฉ อัครมหาเสนาบดีฮั่น ใช้เงินจำนวนมากไถ่ซัวเอี๋ยมกลับคืนมาแทนซัวหยงผู้เป็นบิดา ซัวเอี๋ยมจึงได้กลับบ้านเกิดเมืองนอน แต่ให้บุตรชายทั้งสองอยู่ยังแดนซฺยงหนูต่อไป เหตุที่โจโฉไถ่นางกลับมานั้น เพราะต้องการหาคนแซ่ซัวมาไหว้สรวงผีสกุลซัว และนางเป็นคนเดียวในสกุลนี้ที่ยังมีชีวิตอยู่
เมื่อกลับมาตุภูมิแล้ว ซัวเอี๋ยมสมรสเป็นครั้งที่สาม ครานี้กับชายชื่อตังกี๋ (董祀 ต่ง ซื่อ) เป็นข้าราชการที่เมืองบ้านเกิดของนาง แต่ภายหลังตังกี๋กระทำความผิดฉกรรจ์ ซัวเอี๋ยมจึงขอร้องให้โจโฉช่วยสามี หรือไม่ก็หาสามีใหม่ให้นาง เวลานั้นโจโฉกำลังเลี้ยงโต๊ะ ท่าทีและคำร้องขอของนางทำให้แขกเหรื่อของโจโฉแตกตื่น โจโฉจึงยอมออกคำสั่งอภัยโทษให้ตังกี๋
มรณกรรมของซัวเอี๋ยมไม่มีบันทึกไว้ในประวัติศาสตร์ มีแต่ร้อยกรองสองเรื่องที่นางประพันธ์ขึ้นในบั้นปลายชีวิตเพื่อพรรณนาความระส่ำระสายที่นางต้องเผชิญในช่วงนั้น
การประกวดเพลงยูโรวิชันปี 1979
การประกวดเพลงยูโรวิชันปี 1979 เป็นการประกวดร้องเพลงโดยจัดขึ้นที่เมืองเยรูซาเลม ประเทศอิสราเอล จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 19 เพลง 19 ประเทศ โดยเพลงที่ชนะคือ Hallelujah ขับร้องโดย Gali Atari & Milk and Honey ตัวแทนจากอิสราเอล
การออกอากาศ
คณะกรรมการการกระจายภาพและเสียงแห่งอิสราเอล เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม
ประเทศที่ไม่เข้าร่วมในปีนี้
แชกาซึง
แชกาซึง (, 在家僧) เป็นกลุ่มชาติพันธุ์หนึ่งในประเทศเกาหลีเหนือ กล่าวกันว่าพวกเขามีรูปลักษณ์ไม่ต่างจากชาวเกาหลีทั่วไป หากแต่สืบเชื้อสายจากชาวจูร์เชนที่อพยพจากแผ่นดินจีน ลงมาอาศัยอยู่ริมแม่น้ำตูเมน จังหวัดฮัมกย็องเหนือทางตะวันออกเฉียงเหนือสุดของคาบสมุทรเกาหลี ปรากฏการดำรงอยู่ของชาติพันธุ์นี้ตั้งแต่คริสต์ศตวรรษที่ 18 จนถึงช่วง ค.ศ. 1960 พวกเขามีประเพณีที่ผิดแผกจากชาวเกาหลีทั่วไป เช่น ด้านภาษา แม้พวกเขาจะใช้ภาษาเกาหลีสำเนียงยุกจินแต่ก็มีศัพท์เฉพาะจำนวนมาก รวมทั้งการก่อตั้งเป็นชุมชนของพระสงฆ์ที่สามารถแต่งงานมีภรรยาได้ ประดิษฐกรรมของชาวแชกาซึงคือกระดาษเหลืองที่ทำจากข้าวโอ๊ตเพื่อส่งเป็นส่วย
ประเทศออสเตรียในโอลิมปิกฤดูหนาว 2018
ประเทศออสเตรีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกออสเตรียเป็นตัวแทนประเทศออสเตรียในการส่งนักกีฬาเข้าร่วมแข่งขันทั้งหมดจำนวน 105 คน ใน 12 ชนิดกีฬา
แชกาซึง
ในยุคอาณานิคมญี่ปุ่น ชุมชนของแชกาซึงซึ่งอยู่ชนบทอันห่างไกล จึงรอดพ้นจากการคุกคามทางวัฒนธรรม แต่ในเวลาต่อมาศาสนาพุทธถูกปราบปรามโดยรัฐบาลคอมมิวนิสต์เฉกเช่นประเทศต่าง ๆ ในเอเชีย อัตลักษณ์ทางวัฒนธรรมของนักบวชพุทธชาวแชกาซึงที่เป็นแบบอรัญวาสีและพระสามารถมีภรรยาได้ ถูกมองว่าเป็นการต่อต้านหลักสังคมนิยม อารามและหมู่บ้านของแชกาซึงจึงถูกปิดตั้งแต่นั้นเป็นต้นมา ปัจจุบันชาวแชกาซึงถูกกลืนไปกับวัฒนธรรมของชาวเกาหลีในประเทศเกาหลีเหนือจนสิ้นแล้ว
ประเทศออสเตรียในโอลิมปิกฤดูหนาว 2018
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
วัดช่องนนทรี
วัดช่องนนทรี เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ที่แขวงช่องนนทรี เขตยานนาวา กรุงเทพมหานคร อยู่ติดริมแม่น้ำเจ้าพระยาทางฝั่งตะวันออก ตรงข้ามกับบริเวณฝั่งบางกะเจ้า ก่อตั้งวัดเมื่อ พ.ศ. 2119 ได้รับพระราชทานวิสุงคามสีมา เมื่อ พ.ศ. 2528 กรมศิลปากรขึ้นทะเบียนให้เป็นโบราณสถานสำคัญของชาติ เมื่อปี พ.ศ. 2520 พระอุโบสถของวัดเปิดให้เข้าชมในวันมาฆบูชา วันวิสาขบูชาและวันอาสาฬหบูชา
โบราณวัตถุและจิตรกรรมฝาผนัง
พระอุโบสถฐานเป็นโบสถ์แอ่นท้องสำเภา มีขนาด 5 ห้อง 2 มุข คล้ายโบสถ์มหาอุด ด้านหน้าพระอุโบสถทำเป็นมุขเด็จ มีเสาหารรองรับเครื่องบนหลังคาสี่ต้น หน้าบันทำเป็นฝาปะกนไม่สลักลวดลาย หลังคาเป็นลอนมุงกระเบื้องแล้วฉาบปูนติดเชิงชาย ด้านหน้าโบสถ์มีเจดีย์และใบเสมาเรียงรายกันอยู่ ภายในประดิษฐานพระพุทธรูปปูนปั้นปางมารวิชัย ศิลปะสมัยสมเด็จพระนารายณ์ มีพระพุทธรูปอีกสี่องค์เรียงรายลดหลั่นกัน ฐานองค์พระมีลายปูนปั้น ขาสิงห์เป็นรูปครุฑ
จิตรกรรมฝาผนัง มีครบทั้ง 4 ด้าน แต่มีสภาพสมบูรณ์เพียง 2 ด้าน เล่าเรื่องทศชาติชาดก อดีตพุทธ และพุทธประวัติโครงสีเป็นสีแดงเรื่อ ๆ หรือสีชมพู โดยส่วนใหญ่เป็นสีจากธรรมชาติ ถือเป็นภาพเขียนสมัยอยุธยาที่สมบูรณ์ที่สุดแห่งหนึ่ง ใกล้เคียงกับวัดปราสาท จังหวัดนนทบุรี คาดว่าเป็นงานจิตรกรรมสมัยสมเด็จพระเจ้าอยู่หัวบรมโกศ การวางภาพจะคั่นเรื่องราวด้วยลายร้อยรักเป็นเส้นตั้ง และคั่นเรื่องย่อยด้วยเส้นสินเทา ส่วนใหญ่โครงเป็นสีแดง นิยมปิดทองตัวกษัตริย์ราชรถและปราสาท การเขียนภาพมีลักษณะเหนือจริงเน้นความสวยงามมากกว่าความสมจริง โดยเขียนต้นไม้บิดเบี้ยวและภูเขาตัดเส้นแบบจีน มีบางภาพเขียนแบบทัศนียวิทยาแบบตะวันตกด้วย
เกรอนอบล์
เกรอนอบล์ (Grenoble, ; Grenoblo หรือ Grainóvol; Graçanòbol) เป็นเมืองหนึ่งทางภาคตะวันออกเฉียงใต้ของประเทศฝรั่งเศส ตั้งอยู่ตีนเทือกเขาเฟรนช์แอลป์บริเวณที่แม่น้ำดรักบรรจบกับแม่น้ำอีแซร์ในแคว้นโอแวร์ญ-โรนาลป์ เกรอนอบล์เป็นเมืองหลักของจังหวัดอีแซร์ และเป็นศูนย์กลางวิทยาศาสตร์ที่สำคัญแห่งหนึ่งของยุโรป เมืองนี้ประกาศตนเองว่าเป็น "เมืองหลวงของเทือกเขาแอลป์" เนื่องจากขนาดของเมืองและความใกล้กับเทือกเขาดังกล่าว
ประวัติศาสตร์ของเกรอนอบล์ย้อนไปได้กว่า 2,000 ปี ถึงช่วงเวลาที่ยังเป็นหมู่บ้านเล็ก ๆ ในภูมิภาคกอล ต่อมาได้กลายเป็นศูนย์กลางของดินแดนโดฟีเนในคริสต์ศตวรรษที่ 11
โอเวน ฮาร์กรีฟส์
โอเวน ลี ฮาร์กรีฟส์ (Owen Lee Hargreaves) เกิดเมื่อวันที่ 20 มกราคม ค.ศ. 1981 (พ.ศ. 2524) เป็นนักฟุตบอลอาชีพ ตำแหน่งกองกลาง ซึ่งปัจจุบันเล่นให้กับสโมสรฟุตบอลแมนเชสเตอร์ยูไนเต็ด ในเอฟเอพรีเมียร์ลีก ของประเทศอังกฤษ และทีมชาติอังกฤษ
ประวัติ
ฮาร์กรีฟส์เกิดที่เมืองคัลแกรี รัฐแอลเบอร์ตา ประเทศแคนาดา เขาเริ่มเล่นฟุตบอลในระดับเยาวชนกับสโมสรคัลแกรี่ ฟุตฮิลส์ เอสซี (Calgary Foothills SC) ในประเทศแคนาดา ก่อนที่จะย้ายไปเล่นในระดับอาชีพกับสโมสรฟุตบอลไบเอิร์นมิวนิก ในประเทศเยอรมนี ที่ซึ่งเขาได้แจ้งเกิดอย่างเต็มตัว ฮาร์กรีฟส์ถูกคาดหวังว่าจะเป็นจอมทัพคนใหม่ของทีมต่อจากสเตฟาน เอฟเฟ่นแบร์ก อดีตกองกลางชื่อดังของทีมชาติเยอรมนี ขณะที่เล่นให้กับสโมสรฟุตบอลไบเอิร์นมิวนิก เขาได้ร่วมคว้าแชมป์บุนเดิสลีกาซึ่งเป็นลีกฟุตบอลสูงสุดของประเทศเยอรมนีถึงสี่สมัย และแชมป์ยูฟ่าแชมเปียนส์ลีกอีกหนึ่งสมัยในปี ค.ศ. 2001 (พ.ศ. 2544) ฮาร์กรีฟส์เล่นให้สโมสรไบเอิร์นมิวนิกเป็นเวลาเจ็ดปี ก่อนที่จะย้ายมาเล่นให้กับสโมสรฟุตบอลแมนเชสเตอร์ยูไนเต็ด ของประเทศอังกฤษในปี ค.ศ. 2007 (พ.ศ. 2550) ซึ่งเขาสามารถร่วมคว้าแชมป์เอฟเอพรีเมียร์ลีกและแชมป์ยูฟ่าแชมเปียนส์ลีกในฤดูกาลแรกที่ย้ายมาร่วมทีม อย่างไรก็ตาม เนื่องจากฮาร์กรีฟส์ได้รับบาดเจ็บทำให้ฤดูกาล 2008-2009 (พ.ศ. 2551-2552) ถึง 2009-2010 (พ.ศ. 2552-2553) ฮาร์กรีฟส์ยังไม่ได้ลงเล่นให้สโมสรฟุตบอลแมนเชสเตอร์ยูไนเต็ดเลยแม้แต่นัดเดียว
ฮาร์กรีฟส์เกิดที่ประเทศแคนาดา โดยมีบิดาเป็นชาวเมืองโบลตัน ประเทศอังกฤษและมารดาเป็นชาวเวลส์ ทำให้เขาสามารถเลือกเล่นในระดับทีมชาติให้กับแคนาดา อังกฤษ หรือ เวลส์ ก็ได้ นอกจากนี้ฮาร์กรีฟส์ยังสามารถเลือกเล่นให้ทีมชาติเยอรมนีได้อีกด้วย เนื่องจากอยู่อาศัยในเยอรมนีเกินกว่าห้าปีในขณะที่เล่นให้กับสโมสรฟุตบอลไบเอิร์นมิวนิก ทำให้เขามีสิทธิที่จะขอสัญชาติเยอรมนีและเล่นให้กับทีมชาติเยอรมนีเช่นกัน แต่ในท้ายที่สุดฮาร์กรีฟส์ได้ตัดสินใจที่จะเล่นให้กับทีมชาติอังกฤษ ซึ่งทำให้เขาเป็นนักฟุตบอลทีมชาติอังกฤษคนแรกที่ไม่เคยเล่นในฟุตบอลลีกของประเทศอังกฤษมาก่อนเลยในขณะนั้น ฮาร์กรีฟส์นับเป็นผู้เล่นกำลังสำคัญของทีมชาติอังกฤษ โดยเฉพาะในฟุตบอลโลก ปี ค.ศ. 2006 (พ.ศ. 2549) ที่ประเทศเยอรมนี ฮาร์กรีฟส์เป็นผู้เล่นทีมชาติอังกฤษเพียงคนเดียวที่ยิงลูกโทษเข้าในช่วงดวลจุดโทษตัดสิน ในรอบก่อนรองชนะเลิศกับทีมชาติโปรตุเกส
อ้างอิง
1981
คูเระ
คูเระ เป็นนครในจังหวัดฮิโรชิมะ ประเทศญี่ปุ่น มีขนาดพื้นที่ทั้งสิ้น 352.80 ตารางกิโลเมตร ในปี 2022 มีจำนวนประชากรทั้งสิ้น 208,817 คน
คูเระเป็นเมืองฐานทัพเรือที่สำคัญของญี่ปุ่นมาตั้งแต่สมัยสงครามโลกครั้งที่สอง เคยเป็นฐานประจำการของเรือประจัญบานยามาโตะ เรือประจัญบานที่ใหญ่ที่สุดเท่าที่ญี่ปุ่นเคยสร้างมา ในปัจจุบันก็ยังคงเป็นฐานทัพเรือของกองกำลังป้องกันตนเองของญี่ปุ่น
แซม คลาฟลิน
ซามูเอล จอร์จ คลาฟลิน (Samuel George Clafflin) หรือ แซม คลาฟลิน เกิดเมื่อวันที่ 27 มิถุนายน ค.ศ. 1986 เป็นนักแสดงชาวอังกฤษ มีผลงานการแสดงครั้งแรกในละครชุดเรื่อง หลั่งเลือดค้ำบัลลังก์โลกหล้า (ค.ศ. 2010) โดยรับบทเป็น "อัศวินริชาร์ดแห่งคิงส์บริดจ์" ก่อนที่เขาจะได้มีผลงานการแสดงภาพยนตร์เป็นเรื่องแรกในภาพยนตร์ชุดไพเรทส์ออฟเดอะแคริบเบียน ภาค ผจญภัยล่าสายน้ำอมฤตสุดขอบโลก (ค.ศ. 2011) โดยรับบทเป็นมิชชันนารี "ฟิลิป สวิฟต์"
เอาด์-เฮเฟอร์เลเลอเฟิน
เอาด์-เฮเฟอร์เลเลอเฟิน (Oud-Heverlee Leuven; ) หรือที่เรียกสั้น ๆ ว่า โอฮา เลอเฟิน (OH Leuven) และ โอฮาเอล (OHL) หรือที่รู้จักกันดีในไทยคือ สโมสรฟุตบอลโอเอช ลูเวิน เป็นสโมสรฟุตบอลอาชีพสโมสรหนึ่งในประเทศเบลเยียม ปัจจุบันลงแข่งขันในเบลเจียนเฟิสต์ดิวิชัน เอ ซึ่งเป็นระบบการแข่งขันระหว่างสโมสรระดับที่ 1 ของประเทศ
แซม คลาฟลิน
ส่วนผลงานการแสดงของเขาในภาพยนตร์เรื่องอื่น ๆ เช่นการรับบทเป็น "ดังคัน เอดเวิดส์" กองกลางของแมนเชสเตอร์ ยูไนเต็ดใน ยูไนเต็ด สู้สุดฝันวันแห่งชัยชนะ (ค.ศ. 2011), บท "ฟินนิก โอแดร์" ใน เกมล่าเกม 2 แคชชิ่งไฟเออร์ และ เกมล่าเกม 3 ม็อคกิ้งเจย์ (ค.ศ. 2013–2015) รวมถึงการรับบทนักแสดงนำใน มี บีฟอร์ ยู (ค.ศ. 2016), สุดเขตแดนศึก (ค.ศ. 2017), รักเธอฝ่าเฮอร์ริเคน (ค.ศ. 2018), รัก แต่ง ซ้ำ (ค.ศ. 2020), บท "ไมครอฟต์ โฮมส์" ใน เอโนลา โฮล์มส์ และบท "เซอร์ ออสวอลด์ โมสลีย์" ในละครชุดที่ได้รับความนิยมทางเน็ตฟลิกซ์เรื่อง พีกี้ ไบลน์เดอร์ส (ค.ศ. 2019–22)
เอาด์-เฮเฟอร์เลเลอเฟิน
ในอดีตเคยมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ กวินทร์ ธรรมสัจจานันท์
แซม คลาฟลิน
ชีวิตส่วนตัวของเขา เขามีน้องชายหนึ่งคนที่เข้าวงการบันเทิงเช่นกันกับเขานั่นคือโจ คลาฟลิน และเคยสมรสกับลอรา แฮดด็อก และเลิกรากัน ปิดฉาก 6 ปีแห่งความรัก
เอาด์-เฮเฟอร์เลเลอเฟิน
ประวัติ
สโมสรฟุตบอลแห่งนี้ก่อตั้งขึ้นเมื่อ พ.ศ. 2545 จากการรวมตัวกันของสโมสรฟุตบอลเล็ก ๆ 2 สโมสรในย่านนครเลอเฟิน คือ สโมสรฟุตบอลซวาร์เตอเดยเฟิลส์เอาด์-เฮเฟอร์เล ซึ่งก่อตั้งใน พ.ศ. 2500 และ '''กา. สตาเดอเลอเฟิน''' ซึ่งก่อตั้งใน พ.ศ. 2448 เนื่องจากทางนครเลอเฟินต้องการยกระดับฟุตบอลและสโมสรฟุตบอลในท้องถิ่นให้มีมาตรฐานมากขึ้น
แซม คลาฟลิน
วัยเด็ก
คลาฟลิน เกิดที่เมืองอิปสวิช เทศมณฑลซัฟฟอล์ก ประเทศอังกฤษ เป็นบุตรชายของ มาร์ค คลาฟลิน และ ซู คลาฟลิน พ่อของเขาทำงานเป็นเจ้าหน้าที่การเงินและแม่ของเขาทำงานเป็นผู้ช่วยครู เขามีพี่ชาย 2 คน และน้องชาย 1 คน โดยน้องชายของเขา "โจเซฟ คลาฟลิน" เป็นนักแสดงผู้มีผลงานในละครโทรทัศน์เรื่อง มหาศึกชิงบัลลังก์ และ ดาวินชี่ อัจฉริยะจอมอหังการ แม้ว่าเขาจะเกิดที่เมืองอิปสวิชแต่เขาใช้ชีวิตในวัยเด็กและเติบโตที่เมืองนอริช เทศมณฑลนอร์ฟอล์ก
เอาด์-เฮเฟอร์เลเลอเฟิน
ประวัติ
ต่อมาในกลางปี พ.ศ. 2560 กลุ่มคิง เพาเวอร์ ภายใต้การนำของวิชัย ศรีวัฒนประภา (เจ้าของและประธานสโมสรเลสเตอร์ซิตี) ได้เข้าซื้อกิจการสโมสรเอาด์-เฮเฟอร์เลเลอเฟิน พร้อมกับชำระหนี้ที่สโมสรติดค้างอยู่พร้อมกับมอบหมายให้อัยยวัฒน์ ศรีวัฒนประภา ผู้เป็นบุตรชายเข้ามาเป็นประธานสโมสร
ผู้เล่นปัจจุบัน
ข้อมูลล่าสุด 1 สิงหาคม 2023
แซม คลาฟลิน
วัยเด็ก
ในวัยเด็กคลาฟลิน ชื่นชอบและมีทักษะทางฟุตบอล โดยเขาเคยเป็นนักฟุตบอลของโรงเรียน และมีความตั้งใจจะเป็นนักฟุตบอลอาชีพของสโมสรฟุตบอลนอริชซิตี แต่กลับประสบปัญหาอาการบาดเจ็บหนักที่หัวเข่า ทำให้ไม่สามารถเป็นนักฟุตบอลอาชีพอย่างที่ตั้งใจได้ หลังจากนั้นเขาได้มีโอกาสแสดงละครเวทีของโรงเรียน และฉายแววความเป็นนักแสดงออกมาบนเวที พ่อแม่รวมถึงครูที่โรงเรียนจึงแนะนำให้เขาศึกษาต่อทางด้านการแสดง
หลังจากที่เขาออกจากศูนย์ฝึกเยาวชนของสโมสรฟุตบอลนอริชซิตี เขาได้ย้ายไปเรียนทางด้านการแสดงที่วิทยาลัยนอริช ซิตี ในปี ค.ศ. 2003 ก่อนจะย้ายไปลอนดอนเพื่อเรียนต่อที่สถาบันดนตรีและศิลปะการละครแห่งลอนดอน จนจบการศึกษาในปี ค.ศ. 2009
อาชีพนักแสดง
หลังจบการศึกษาจากสถาบันดนตรีและศิลปะการละครแห่งลอนดอน เขามีผลงานการแสดงเป็นครั้งแรกในปี ค.ศ. 2010 ในละครโทรทัศน์เรื่อง หลั่งเลือดค้ำบัลลังก์โลกหล้า โดยรับบทเป็น "อัศวินริชาร์ดแห่งคิงส์บริดจ์" และ พิทักษ์อนาคต พิภพดึกดำบรรพ์ จากนั้นในปี ค.ศ. 2011 เขาได้รับการติดต่อให้ร่วมแสดงในภาพยนตร์ของยูนิเวอร์แซลพิกเจอส์เรื่อง บุตรคนที่ 7 จอมมหาเวทย์ ซึ่งสร้างมาจากนวนิยายเรื่อง "เดชหมอผี" แต่กลับไม่สามารถตกลงเงื่อนไขกันได้ บทดังกล่าวจึงตกเป็นของ เบ็น บานส์ หลังจากนั้นเขายังคงมีผลงานทางโทรทัศน์โดยแสดงเป็น "ดังคัน เอดเวิดส์" อดีตกองกลางทีมชาติอังกฤษ ใน ยูไนเต็ด สู้สุดฝันวันแห่งชัยชนะ (ค.ศ. 2011) ทางช่องบีบีซี
แซม คลาฟลิน ได้รับโอกาสในการแสดงภาพยนตร์เป็นครั้งแรกใน ผจญภัยล่าสายน้ำอมฤตสุดขอบโลก (ค.ศ. 2011) ซึ่งเป็นภาพยนตร์ชุดภาคที่ 4 ของ ไพเรทส์ออฟเดอะแคริบเบียน โดยรับบทเป็นมิชชันนารี "ฟิลิป สวิฟต์" จากบทดังกล่าวทำให้เขาได้รับการเสนอชื่อเข้าชิงรางวัลเอมไพร์อวอร์ด สาขานักแสดงหน้าใหม่ยอดเยี่ยม และเริ่มมีชื่อเสียงในแวดวงภาพยนตร์อเมริกัน ต่อมาเขามีผลงานในภาพยนตร์ที่สร้างจากเทพนิยายเรื่อง สโนว์ไวท์และพรานป่า ในศึกมหัศจรรย์ (ค.ศ. 2012) รวมถึงการรับบทเป็น "เฟนนิค โอแดร์" ใน เกมล่าเกม 2 แคชชิ่งไฟเออร์ (ค.ศ. 2013)
ในปี ค.ศ. 2014 เขามีผลงานการแสดงภาพยนตร์ถึง 4 เรื่องได้แก่ ดัก จับ ผี, ชมรมสุภาพบุรุษสุดเฮ้ว, เพื่อนรักกั๊กเป็นแฟน และ เกมล่าเกม 3 ม็อคกิ้งเจย์ ต่อมาในปี ค.ศ. 2016 เขาได้แสดงนำคู่กับเอมีเลีย คลาร์กในภาพยนตร์ที่ประสบความสำเร็จทางรายได้อย่างสูงเรื่อง มี บีฟอร์ ยู โดยเขาต้องรับบทชายที่เป็นอัมพาต และมาได้รับกระแสคำชื่นชมจากนักวิจารณ์รวมถึงสื่อต่างๆกับฝีมือการแสดงที่พัฒนาขึ้นกับบทบาทการแสดงในภาพยนตร์สงครามเรื่อง สุดเขตแดนศึก (ค.ศ. 2017) ที่เขาต้องรับบทเป็น "ร้อยเอก สแตนโฮป"
ปี ค.ศ. 2018 เขาแสดงนำในภาพยนตร์เรื่อง รักเธอฝ่าเฮอร์ริเคน และแสดงภาพยนตร์ระทึกขวัญจากประเทศออสเตรเลียเรื่อง ปักษาพยาบาท ก่อนจะมีผลงานในละครชุดที่ได้รับความนิยมอย่างสูงทางบีบีซีและเน็ตฟลิกซ์เรื่อง พีกี้ ไบลน์เดอร์ส ในซีซันที่ 5–6 (ค.ศ.2019–2022) โดยรับบทเป็น "เซอร์ ออสวอลด์ โมสลีย์" นักการเมืองผู้ฝักใฝ่ลัทธิฟาสซิสต์ โดยในปี ค.ศ. 2019 เขาได้มีผลงานการแสดงร่วมกับ โจ คลาฟลิน น้องชายของเขาเป็นครั้งแรกใน เดอะ คอร์รัปเตด
อิโกมะ
อิโกมะ (生駒市 (Ikoma-shi)) เป็นนครที่ตั้งอยู่ทางตะวันตกเฉียงเหนือสุดของจังหวัดนาระ ประเทศญี่ปุ่น ก่อตั้งขึ้นในวันที่ 1 พฤศจิกายน ค.ศ. 1971 มีพื้นที่รวม 53.18 ตารางกิโลเมตร ณ วันที่ 1 เมษายน ค.ศ. 2017 นครนี้มีประชากรประมาณ 120,741 คน 49,672 หลังคาเรือน โดยมีความหนาแน่นของประชากรที่ 2,300 คนต่อตารางกิโลเมตร และมีประชากรมากเป็นอันดับสามของจังหวัด นครนี้มีชื่อเสียงจากชาเซ็ง
ลาคอสต์
ลาคอสท์ (Lacoste)เป็นบริษัทค้าขายเสื้อผ้า ก่อตั้งขึ้นเมื่อค.ศ.1933 (พ.ศ. 2476) สินค้าหลักคือเสื้อผ้า รองเท้า น้ำหอม เครื่องหนัง นาฬิกา แว่นตา และเสื้อเทนนิส ตราสัญลักษณ์ของลาคอสต์คือรูปจระเข้สีเขียวหันหัวไปทางซ้ายมือของผู้สวมใส่ ปากอ้ากว้างมีสีแดงสด ตามลายของตัวจระเข้าจะเป็นลายจุดหลายจุด มีขาหน้า และหลังอยู่สองขาทางฝั่งขวาของจระเข้ นอกจากนี้ผลิตภัณฑ์ของลาคอสท์มีอยู่มากมาย เหมาะกับทุกเพศทุกวัยหลากหลายสไตล์ของผู้ใช้งาน ปัจจุบันแบรนด์ลาคอสต์นั้นมีสาขาอยู่มากมายไปทั่วโลก
ประกาศิต โบสุวรรณ
ประกาศิต โบสุวรรณ (ปั๋ง) นักแสดง และ นักร้องสมาชิกในวงสุเมธแอนด์เดอะปั๋ง ในสังกัดจีนี่ เรคคอร์ดส
ประวัติ
ประกาศิต โบสุวรรณ เกิดวันที่ 23 มีนาคม พ.ศ. 2511 ที่ตำบลเวียง อำเภอพะเยา จังหวัดเชียงราย จบการศึกษาระดับประถมและมัธยม จากโรงเรียนสาธิตจุฬาฯรุ่นที่ 21 ระดับปริญญาตรีคณะรัฐศาสตร์ เคยมีประสบการณ์ทางด้านดนตรีทำงานอยู่เบื้องหลังศิลปินมากมาย ก่อนที่จะมาร่วมทำงานเพลงกับ สุเมธ องอาจ ออกอัลบั้มในนาม สุเมธแอนด์เดอะปั๋ง
ปัจจุบัน ปั๋ง ประกาศิต กำลังคบหาดูใจกับ แอ๊นท์ บัวศรีฟ้า
ลิงกังใต้
ลิงกังใต้ หรือ ลิงกะบุด (Southern pig-tailed macaque; ) เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)
มีรูปร่างเตี้ย ขนสั้นสีเทาหรือสีน้ำตาล หน้าค่อนข้างยาว ขนบนหัวสั้นมีสีเทาหรือสีน้ำตาล และขึ้นวนเป็นก้นหอย ขนตรงส่วนใต้ท้องมีสีจางจนเกือบขาว ขนบริเวณหลังเป็นสีน้ำตาลไหม้หรือดำ หางค่อนข้างสั้น ตัวเมียมีขนาดเล็กกว่า และมีขนปรกหน้าผากน้อยกว่าลิงตัวผู้
อาศัยอยู่ตามป่าดิบบริเวณเชิงเขา ชอบเปลี่ยนที่อยู่ไปเรื่อย ไม่ค่อยอยู่เป็นที่ บางตัวออกหากินตัวเดียว ไม่รวมฝูง ชอบลงมาอยู่ตามพื้นดินมากกว่าอยู่บนต้นไม้ แต่เวลานอนขึ้นไปนอนบนต้นไม้ ชอบส่งเสียงร้องและมักร้องรับกันทั้งฝูง เริ่มผสมพันธุ์ได้เมื่อมีอายุ 3-4 ปี ผสมพันธุ์ได้ทุกฤดู ระยะตั้งท้องประมาณ 5-7 เดือน ออกลูกครั้งละ 1 ตัว และมีอายุยืนราว 25 ปี ตัวผู้หรือแต่ละตัวอาจผสมพันธุ์กับตัวอื่นได้หลายตัว และไม่อยู่เป็นคู่แน่นอน
จัดเป็นลิงที่มีสมาชิกในฝูงน้อยกว่าลิงชนิดอื่น ๆ คือ มีไม่เกิน 40-45 ตัว
มัรเญียะอ์ตักลีด
ความหมายในพจนานุกรมและศัพท์ทางวิชาการของคำว่ามัรเญียะอ์
มัรเญียะอ์ ในพจนานกรม เป็นคำนามที่บ่งบอกถึงสถานที่คำว่า"อ้างอิง"ในพจนานุกรม, ชื่อของที่หมายถึงสถานที่ของบุคคลอ้างอิงถึง ดังนั้นเรียกว่าเพื่อเป็นตัวแทนของมันมากกว่าคนอื่น ก็คือ เป็นและอีกเงื่อนไขเช่น pietism และที่จำเป็นต้องใช้ความรู้ของปัญหาของโลกอิสลาม และชีอะฮ์
ลิงกังใต้
กินอาหารจำพวกผลไม้, เมล็ดพืช และแมลงขนาดเล็ก เวลากินอาหารมักชอบเก็บไว้ข้างแก้มแล้วค่อย ๆ เอามือดันอาหารที่เก็บไว้ออกมากินทีละน้อย
มัรเญียะอ์ตักลีด
ความในพจนานุกรมและศัพท์ทางวิชาการของคำว่าตักลีด
ตักลีดในพจนานุกรมหมายถึงการแขวนปลอกคอ ศัพท์ทางวิชาการด้านนิติศาสตร์ (ฟิกฮ์) ก็ให้ความหมายตามนี้เช่นกัน เมื่อกล่าวว่าผู้คนได้ตักลีดตามนักการวินิจฉัย นั่นก็หมายความว่าการนำคำวินิจฉัยของเขามาแขวนคอของตนเอาไว้ จะเรียกคนปฏิบัติตามว่า มุก็อลลิด ส่วนผู้ถูกปฏิบัติตามว่า มุก็อลลัด
ลิงกังใต้
เดิมลิงกังใต้เคยถูกจัดให้เป็นชนิดย่อยของลิงกังเหนือ (M. leonina) แต่ปัจจุบันได้ถูกแยกให้เป็นชนิดต่างหาก
มัรเญียะอ์ตักลีด
ความในพจนานุกรมและศัพท์ทางวิชาการของคำว่าตักลีด
ในช่วงต้นอิสลาม การตักลีดมีความหมายไปทางลบ เป็นที่ตำหนิคนที่ไม่ใช่มุสลิมที่ต้องการจะปฏิบัติตามบรรพชนของพวกเขา จากศตวรรษที่สองเป็นต้นมาเริ่มให้ความหมายไปในทางบวกซึ่งครอบคลุมถึงผู้ปฏิบัติตามฮะดีษต่างๆและคำกล่าวของบรรดาสาวก
ลิงกังใต้
พบกระจายพันธุ์ตั้งแต่คอคอดกระในประเทศไทยลงไปจนถึงแหลมมลายู, เกาะสุมาตรา, เกาะบอร์เนียว, เกาะบังกา
ในประเทศไทย ลิงกังใต้ เป็นลิงที่คนไทยรู้จักและคุ้นเคยกันเป็นอย่างดี เพราะมักจะถูกจับมาเลี้ยงและฝึกให้แสดงต่าง ๆ ตามคำสั่ง เช่น ละครลิง หรือปีนต้นมะพร้าวเก็บลูกมะพร้าว ที่เกาะสมุย จังหวัดสุราษฎร์ธานี จนกลายเป็นสถานที่ท่องเที่ยวที่เป็นรู้จักกันอย่างดีทั้งชาวไทยและชาวต่างชาติ เป็นต้น
สำหรับการฝึกให้เก็บมะพร้าว จะใช้ลิงตัวผู้เนื่องจากมีตัวใหญ่ เรี่ยวแรงมากกว่าลิงตัวเมีย ลิงที่จะใช้ฝึกเป็นอย่างดีอยู่ในช่วงอายุไม่เกิน 3-5 เดือน และต้องเป็นลิงนิสัยดี เชื่อฟังต่อผู้เลี้ยง มีขนเป็นมัน สุขภาพแข็งแรง ฟันไม่มีความผิดปกติ เพราะจะมีผลต่อการกัดขั้วมะพร้าว ซึ่งลิงบางตัวใช้เวลาฝึกเพียง 3 เดือนก็ใช้เก็บมะพร้าวได้แล้ว โดยการฝึกจะเป็นแบบค่อยเป็นค่อยไปทีละขั้นตอน
มัรเญียะอ์ตักลีด
ประวัติความเป็นมา
การตัดลีดในนิกายชีอะฮ์เริ่มมีขึ้นตั้งแต่ยุคสมัยบรรดาอิมามมะอ์ซูม พวกท่านอนุญาตให้ผู้ปฏิบ้ติตามพวกท่านย้อนกลับไปหานักรายงานฮะดีษหรือสาวกผู้ใกล้ชิดของท่าน บางครั้งท่านสนับสนุนให้สาวกของท่านประจำการที่มัสญิดและศูนย์กลางต่างๆเพื่อออกคำวินิจฉัยและชี้นำประชาชน การสนับสนุนส่งเสริมเกี่ยวกับเรื่องนี้ในยุคสมัยอิมามมะอ์ซูม ก็เนื่องจากว่าระยะทางที่ห่างไกลกันของแต่ละเมือง การเดินทางไม่สะดวกเนื่องจากไม่มียานพาหนะ จึงเป็นการยากลำบากที่ประชาชนจะเดินทางมาเข้าพบบรรดาอิมาม อีกทั้งเรื่องการอำพรางตน (ตะกียะฮ์) สรุปคือเป็นการยากที่จะเข้าพบอิมามได้โดยตรง ในยุคการเร้นกายระยะสั้นประชาชนเริ่มรู้สึกถึงความจำเป็นในการตักลีดในเรื่องหลักปฏิบัติศาสนกิจมากยิ่งขึ้น ตามหลักฐานสาส์น (เตาเกี้ยะอ์) ฉบับสุดท้ายของอิมามท่านที่สิบสองของชีอะฮ์ ได้แนะนำแหล่งย้อนกลับเรืื่องหลักปฏิบ้ติศาสนกิจใหม่ๆ คือบรรดานักนิติศาสตร์อิสลาม (ฟุกอฮา) ที่มีคุณสมบัติครบถ้วนและจำเป็นที่ผู้คนต้องปฏิบัติตามพวกเขา
ช็อง อิล-อู
ช็อง อิล-อู (성일우; เกิด 9 กันยายน ค.ศ. 1987) เป็นนักแสดงชาวเกาหลีใต้ เขามีชื่อเสียงจากบทบาทของเขาในซิทคอมเรื่อง ชุลมุนครอบครัวอลเวง (2006) และละครโทรทัศน์เรื่อง จอมโจร จอมใจ อิลจิแม (2009), 49 วัน ลิขิตฟ้า...ตามหารัก (2011), นายตัวร้ายกับยัยราเมน (2011), ลิขิตรักตะวันและจันทรา (2012) และปิ๊งรักยัยซินเดอเรลล่า (2016)
มัรเญียะอ์ตักลีด
ประวัติความเป็นมา
การตักลีดในตำรา อุซูลุลฟิกฮ์ ถูกให้นิยามเชิงวิชาการตั้งแต่ศตวรรษที่สี่ เดิมทีความหมายนี้ไม่ได้เกี่ยวข้องกับสิ่งที่ต่อมาเรียกกันว่า "มัรเญียะอ์" เลย บุคคลแรกในหมู่ชีอะฮ์ที่เป็นมัรเญียะอ์ คือ เชคฏูซี ซึ่งอยู่ในศตวรรษที่ห้า บรรดาผู้รู้ท่านอื่นถือว่าตนเป็นผู้ปฏิบัติตามเขา และการบอกคำกล่าวของเขาต่อมาภายหลังเรียกกันว่า "ตักลีด" การตักลีดนี้ เรียกว่าเป็นการตักลีดตามผู้รู้ แต่หลักการตักลีดทั่วไปกับนักการวินิจฉัยหลักปฏิบัติศาสนกิจนั้นเริ่มชัดเจนขึ้นในช่วงศตวรรษที่สิบ
อาสนวิหารโคโลญ
อาสนวิหารโคโลญ (Cologne Cathedral; Kölner Dom) เป็นโบสถ์โรมันคาทอลิกระดับอาสนวิหารในเมืองโคโลญ เป็นวิหารประจำมุขนายกแห่งโคโลญ สถานที่นี่มีชื่อเสียงในฐานะเป็นที่ศาสนสถาน นิกายโรมันคาทอลิก สถานที่แห่งสร้างขึ้นมาเพื่อเป็นสถานที่ประพิธีกรรมของสามมหากษัตริย์แห่งจักรพรรดิโรมันอันศักดิ์สิทธิ์และเป็นสถานที่เก็บหีบสามกษัตริย์ไว้ ณ ที่แห่งนี้ด้วย ปัจจุบันเป็นสถานที่ท่องเที่ยวที่สำคัญของเมืองแห่งนี้ มีผู้เยี่ยมชมราวๆ  20,000 คนต่อวัน
ช็อง อิล-อู
ประวัติ
ลูกชายของอดีตผู้ประกาศข่าวโทรทัศน์ ช็อง อิล-อู ศึกษาในภาควิชาแพร่ภาพและกระจายเสียงที่สถาบันศิลปะแห่งกรุงโซล หลังจากนั้นก็ลาออกและย้ายไปเรียนที่ภาควิชาการละครและภาพยนตร์ของมหาวิทยาลัยฮันยาง จบการศึกษาเมื่อวันที่ 20 กุมภาพันธ์ ค.ศ. 2014